รัฐบาลไทย-ข่าวทำเนียบรัฐบาล-“ดีเอสไอจับกุมผู้ต้องหาคนสำคัญในคดีแอบอ้างสำนักงานสลากกินแบ่งรัฐบาลว่ามีเลขรางวัลล็อกหลอกขายประชาชน ทางโซเชียลมีเดีย ความเสียหายเกือบ 40 ล้านบาท”
วันพุธที่ 30 มิถุนายน 2564
“ดีเอสไอจับกุมผู้ต้องหาคนสําคัญในคดีแอบอ้างสํานักงานสลากกินแบ่งรัฐบาลว่ามีเลขรางวัลล็อกหลอกขายประชาชน ทางโซเชียลมีเดีย ความเสียหายเกือบ 40 ล้านบาท”
รณีสํานักงานสลากกินแบ่งรัฐบาลร้องทุกข์กล่าวโทษว่ามีผู้แอบอ้างชื่อสํานักงานสลากกินแบ่งรัฐบาล เพื่อหลอกลวงให้ประชาชนทั่วไปหลงเชื่อว่าสํานักงานสลากกินแบ่งรัฐบาลให้เลขรางวัลสลากกินแบ่งรัฐบาล เป็นเหตุให้ประชาชนได้รับความเสียหาย
สืบเนื่องจาก เมื่อวันที่ 29 มิถุนายน 2564 พันตํารวจโท กรวัชร์ ปานประภากร อธิบดีกรมสอบสวนคดีพิเศษ ได้สั่งการให้ พันตํารวจโท ปกรณ์ สุชีวกุล รองอธิบดีกรมสอบสวนคดีพิเศษ และคณะพนักงานสอบสวนคดีพิเศษ ในคดีพิเศษที่ 3/2564 กรณีสํานักงานสลากกินแบ่งรัฐบาลร้องทุกข์กล่าวโทษว่ามีผู้แอบอ้างชื่อสํานักงานสลากกินแบ่งรัฐบาล เพื่อหลอกลวงให้ประชาชนทั่วไปหลงเชื่อว่าสํานักงานสลากกินแบ่งรัฐบาลให้เลขรางวัลสลากกินแบ่งรัฐบาล เป็นเหตุให้ประชาชนได้รับความเสียหาย โดยเมื่อวันที่ 29 มิถุนายน 2564 เจ้าหน้าที่ได้ทําการจับกุมนายจาตุรงค์ งามเลิศศิริชัย ผู้ต้องหา คดีพิเศษที่ 3/2564 ตามหมายจับศาลอาญาที่ 981/2564 ลงวันที่ 23 มิถุนายน 2564 ในความผิดฐานฉ้อโกงประชาชนและความผิดตามพระราชบัญญัติว่าด้วยความผิดเกี่ยวกับคอมพิวเตอร์ พ.ศ.2550 และที่แก้ไขเพิ่มเติมรวมทั้งเข้าตรวจค้นบ้านพักผู้ต้องหาในพื้นที่พุทธมณฑลสาย 4 เพื่อหาหลักฐานเพิ่มเติม โดยพบทรัพย์สินที่ได้มาจากการกระทําความผิดจํานวนมาก
พันตํารวจโท กรวัชร์ ปานประภากร อธิบดีกรมสอบสวนคดีพิเศษ กล่าวว่า คดีนี้ สืบเนื่องจากสํานักงานสลากกินแบ่งรัฐบาลได้ร้องทุกข์ให้กรมสอบสวนคดีพิเศษ สอบสวนหาตัวผู้กระทําความผิดกรณี มีเอกสารที่กลุ่มมิจฉาชีพจัดทําขึ้นโดยแอบอ้างใช้ตราสัญลักษณ์ของสํานักงานสลากกินแบ่งรัฐบาล และแอบอ้างชื่อผู้อํานวยการสํานักงานสลากกินแบ่งรัฐบาลในการกระทําความผิด หลอกลวงประชาชนโดยการแสดงข้อความอันเป็นเท็จว่าจะให้เลขสลากที่ถูกรางวัลจากสํานักงานสลากกินแบ่งรัฐบาลล่วงหน้าในงวดถัดไปที่จะออกรางวัลและเรียกรับผลตอบแทน โดยส่งข้อความชักชวนประชาชนทั่วไปผ่านทางสื่อสังคมออนไลน์ด้วยการใช้บัญชีโซเชียลมีเดีย ได้แก่ บัญชีแอพพลิเคชั่นไลน์ (Line) และบัญชีเฟซบุ๊ก (Facebook) ทําให้สํานักงานสลากกินแบ่งรัฐบาลและประชาชนได้รับความเสียหาย ซึ่งคณะพนักงานสอบสวนคดีพิเศษ ได้ดําเนินการสืบสวนสอบสวนกรณีดังกล่าวจนพบพยานหลักฐานว่าผู้ต้องหานี้เกี่ยวข้องกับการกระทําความผิดโดยใช้บัญชีโซเชียลมีเดียหลายบัญชี ทําการหลอกลวงประชาชนว่าจะให้เลขที่จะถูกรางวัลสลากกินแบ่งรัฐบาลของงวดถัดไป โดยผู้ต้องหาได้เลขดังกล่าวมาจากสํานักงานสลากกินแบ่งรัฐบาลและเรียกรับผลตอบแทน จากผู้เสียหายให้มาสมัครสมาชิกในบัญชีไลน์แอด (line@) เพื่อรับเลขดังกล่าว จากนั้น ผู้ต้องหาได้แจ้งหมายเลขบัญชีธนาคารให้ผู้เสียหายโอนเงินเข้ามาในแชทการสนทนา ซึ่งจากการสืบสวนสอบสวนคดีพิเศษพบบัญชีธนาคารที่ใช้ในการหลอกลวงผู้เสียหาย จํานวน 9 บัญชี มีเงินหมุนเวียนในบัญชีประมาณ 37 ล้านบาท และจากการเข้าตรวจค้นที่พักของผู้ต้องหาสามารถยึดอายัดทรัพย์สินที่เกี่ยวข้องกับการกระทําความผิดได้หลายรายการ ประกอบด้วย บ้านพร้อมที่ดิน เงินสดมูลค่า 5.5 ล้านบาท บัญชีธนาคาร 33 บัญชี รถยนต์ BMW Z4 รถจักรยานยนต์ Honda Forza 350 รถจักรยานยนต์ Vespa อาวุธปืน 9 กระบอก พร้อมเครื่องกระสุนปืน พระเครื่อง นาฬิกาและเครื่องประดับมีค่าหลายรายการ รวมมูลค่ากว่า 20 ล้านบาท ซึ่งหลังจากนี้จะเปิดโอกาสให้ผู้ถูกกล่าวหาชี้แจงและนําพยานหลักฐานเพื่อแก้ข้อกล่าวหาและพิสูจน์ความบริสุทธิ์ของตนตามขั้นตอนกฎหมาย ก่อนที่จะสรุปสํานวนการสอบสวนและมีความเห็นทางคดีส่งพนักงานอัยการต่อไป
พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล กล่าวเตือนประชาชนว่า อย่าหลงเชื่อการหลอกลวงแอบอ้างว่ามีเลขเด็ด ที่มีมิจฉาชีพเผยแพร่ผ่านจดหมายหลอกลวง และแพลตฟอร์มออนไลน์ต่างๆ การออกรางวัลสลากกินแบ่งรัฐบาลเป็นไปด้วยความโปร่งใส กระบวนการออกรางวัลได้รับการรับรองมาตรฐาน ISO 9001 : 2015 สามารถรับชมกาถ่ายทอดสดได้ทางไทยรัฐทีวี อมรินทร์ทีวี และผ่านแอพลิเคชั่นไลน์ทูเดย์ หากพบการหลอกลวงดังกล่าว หรือสงสัยว่าถูกหลอกลวง สามารถแจ้งเบาะแสได้ที่ call center โทร 0-2528-9999 หรือที่กรมสอบสวนคดีพิเศษ สายด่วน DSI Call Center 1202 (โทรฟรีทั่วประเทศ) เพื่อพนักงานสอบสวนคดีพิเศษจะได้รวบรวมพยานหลักฐานและดําเนินการตามกฎหมายต่อไป